યુવા ભાજપના અમુક નેતાઓની કાર્યપદ્ધતિથી વ્યાજખોરીનું વિષચક્ર એક પરિવારને કેટલી હદ સુધી તબાહ કરી શકે છે તે બહાર આવ્યું છે. ‘વ્યાજખોર નેતા' અને સાગરિતોએ કાયદાકીય આંટીઘૂંટીની જાણકારીનો (ગેર)લાભ લઈને વ્યાજે નાણાં લેનાર વ્યક્તિ અને પરિવારને ફસાવતા હોવાની ચર્ચા વેગવાન છે. ‘હીપોલીન' પરિવારના કેસમાં આવી વિગતો ચર્ચાઈ રહી છે. રાહુલ સોની અને રાહુલ ઠક્કરે એપ્રિલ-મેના ૧૫ દિવસમાં જ એક જ બંગલો બે વ્યક્તિને વેચવા બાબતે વિવેક શાહ સામે બે FIR આનંદનગર પોલીસમાં નોંધાવી છે. ચોંકાવનારી ચર્ચા એ છે કે, વિવેક શાહની પત્ની નિયતી શાહે તા. 4-4-2017ના રોજ એક અરજી આનંદનગર પોલીસ સ્ટેશનમાં આપી હતી. આ અરજીમાં રાહુલ સોની અને રાજેશ ઠક્કર સામે જ આક્ષેપ કરી મની લોન્ડરિંગ એક્ટ સહિતની કલમો હેઠળ કાર્યવાહી કરવા માગણી કરાઈ હતી.